ג'ובאני בטיסטה מרטיני

ג'ובאני בטיסטה מרטיני (נודע גם כ- האב מרטיני) (באיטלקית: Giovanni Battista Martini; 24 באפריל 1706 בולוניה, איטליה - 3 באוגוסט 1784) היה מלחין, תאורטיקן והיסטוריון מוזיקלי איטלקי.

מרטיני למד מוזיקה אצל אביו "אנטוניו מריה מרטיני" שהיה כנר, אצל לוקה אנטוניו פרדיירי, למד לשיר, לנגן בצ'מבלו ובעוגב ואצל אנטוניו ריצ'ירי למד את יסודות הקונטרפונקט.

בשנת 1721 הצטרף למסדר הפרנציסקני, בשנת 1725 מונה להיות מנצח המקהלה של כנסיית פרנציסקוס הקדוש בבולוניה, ובשנת 1729 הוסמך לכמורה.

מרטיני נחשב לגדול המורים למוזיקה בתקופתו, הוא לימד באקדמיה הפילהרמונית בבולוניה, ומתלמידיו הם מוזיקאים נודעים כגלּוק, מוֹצַרט, גרֶטרִי, ויוֶּמלי.

מרטיני היה אספן נלהב של ספרות מוזיקלית, וספרייתו מנתה כ-17,000 ספרים בקירוב. כמי שהיו בבעלותו ספרים כה רבים נחשב מרטיני לבר סמכה בענייני התאוריה של המוזיקה, והוא עמד בקשרי התכתבות עם מוזיקאים רבים בעולם. הייתה זאת אחת הספריות החשובות בתקופתו, ועם מותו עברו הספרים לספרייה הקיסרותית בווינה.

קישורים חיצוניים 

 

מלחינים מתקופת הבארוק
תאורטיקאי מוזיקה
מלחינים איטלקים במאה ה-18
איטלקים שנולדו ב-1706
נפטרים ב-1784